గౌతమ బుద్ధుడు
తర్వాత సిద్ధార్దుడు ధ్యానం, అనాపనసతి (ఉశ్చ్వాస, నిశ్వాసలు) ద్వారా మధ్యయ మార్గాన్ని కనిపెట్టాడు (ఐహిక సుఖాలను, కోరికలను త్యజించడం). ఈ సమయంలో సుజాత అనే పల్లె పడుచు తెచ్చే కొద్ది అన్నాన్ని, పాలను ఆహారంగా తీసుకునేవాడు. తర్వాత సిద్ధార్దుడు, బుద్ధ గయలో ఒక బోధి వృక్షం నీడలో పరమ సత్యం తెలుసుకొనుటకు భగవత్ ధ్యానం చేశాడు. కాని కౌండిన్యుడు మరియు అతని ఇతర శిష్యులు, సిద్ధార్దుడు జ్ఞాన సముపార్జన సాధనను విరమించినట్లుగా, క్రమశిక్షణా రహితుడుగా భావించారు. చివరకు, తన 35వ ఏట, 49 రోజుల ధ్యానం తర్వాత, సిద్ధార్దునకు జ్ఞానోదయమయ్యింది. కొందరి అభిప్రాయం ప్రకారం సిద్ధార్దునకు బాధ్రపద మాసంలో జ్ఞానోదయమయ్యిందని, ఇంకొందరి అభిప్రాయం ప్రకారం సిద్ధార్దునకు ఫాల్గుణమాసంలో జ్ఞానోదయమయ్యిందని చెప్తారు. అప్పటి నుండి గౌతమ సిద్ధార్దుడు, గౌతమ బుద్ధునిగా మారాడు. బౌద్ధ మతంలో ఇతనిని శాక్యముని బుద్ధుడని భావిస్తారు.
బైబిల్ పుస్తకంలో సందేహాలు
గౌతమ బుద్ధుని తల్లి అయిన మహామాయ కన్యకగా ఉన్నప్పుడు ఎండాకాలపు పండుగ సమయంలో ఇహలోక ఆనందాలకు మరియు సంభోగ కార్యములకు దూరముగా ఉండతలచి హిమాలయాలకు వెళ్ళింది. అక్కడ ఉన్న నీరుతో ప్రతి పురుషుని స్పర్శనుండి ఆమె పరిశుద్ధపరచబడింది. అప్పుడు పుట్టబోయే బుద్ధుడు తన తల్లి చుట్టూరా మూడు సార్లు తిరిగి ఆమె కడుపులోకి ప్రవేశించాడు. ఫలితంగా ఆమె 10 నెలల తర్వాత లుంబినీవనంలో అతనికి జన్మనిచ్చింది. 7 రోజుల తర్వాత మరణించి తుసిత స్వర్గంలో తిరిగి లేచింది.